### | | | | --- | --- | | | | | --- | | **Byråd** 20. december 2016 Sagsnr. 710-2014-50677 Dok.nr. 710-2016-406892 Sagsbehandler DPRSK | | 211.                Godkendelse af kvalitetsstandard for ældre- og sundhedsområdet 2017 - Åbent

###

|  |  |
| --- | --- |
| Tidl. politisk behandling | SS-U, 08.11.16, pkt. 49 |
| Forventet sagsgang | SS-U, ØK, BY |
| Lovgrundlag | Bekendtgørelse om kvalitetsstandarder for hjemmehjælp og træning efter servicelovens §§ 83 og 86 |

###

**SAGENS INDHOLD**

Byrådet skal i denne sag tage stilling til revideret
kvalitetsstandard for ældre- og sundhedsområdet 2017.

Kvalitetsstandarden har været til høring i Ældrerådet og
Handicaprådet.

Byrådet skal mindst én gang årligt udarbejde en
kvalitetsstandard for personlig pleje og praktisk hjælp samt kommunal genoptræning
og vedligeholdelsestræning. I [adresse] indeholder kvalitetsstandarden,
udover de lovpligtige områder, også ydelser som for eksempel aktivitetstilbud,
hjælpemidler og kørselsordninger til læge/speciallæge.

Kvalitetsstandarden beskriver det serviceniveau, som Byrådet
fastlægger for indsatsen på ældre- og sundhedsområdet i [adresse].

[adresse] beskrivelser af indholdet, omfanget og
udførelsen af de kommunale ydelser skal sikre sammenhæng mellem serviceniveau,
de afsatte ressourcer, afgørelserne og leveringen af hjælpen.

**VURDERING**

I den reviderede
kvalitetsstandard er der foretaget en række ændringer, som fremgår af det
vedhæftede bilag. De væsentligste ændringer gennemgås herunder:

· Afsnit 2.5: Klippekortmodellen er beskrevet
i kvalitetsstandarden. Klippekortet tilbyder de svageste hjemmehjælpsmodtagere
30 minutters ekstra hjemmehjælp om ugen. Der er mulighed for at opspare klip i
en periode på op til 2 måneder.

· Afsnit 3.6: Sygepleje og
sundhedsklinikker. Afsnittet er udvidet med en beskrivelse af Akutteam [adresse]
samt akutstuer.

· Afsnit 3.9: Forebyggende hjemmebesøg.
Afsnittet er erstattet af kvalitetsstandarden for forebyggende hjemmebesøg, der
blev godkendt af Byrådet 23. februar 2016.

· Afsnit 6: Lovgrundlag. Uddraget af
serviceloven og sundhedsloven er opdateret.

Social og Sundhed har modtaget
høringssvar fra Ældrerådet og Handicaprådet, der er vedlagt som bilag.

Ældrerådet påpeger i deres
høringssvar, at sagsbehandlingstiden for bevilling af personlig pleje og madservice
er for lang. Af kvalitetsstandarden fremgår det, at visitationen til personlig
pleje kan tage op til 3 dage, og at visitationen til madservice kan tage op til
14 dage. Ældrerådet mener også, at sagsbehandlingstiden er for lang i forhold
til genoptræning (uden hospitalsophold), vedligeholdelsestræning og bevilling
af hjælpemidler. Her er sagsbehandlingstiderne ifølge kvalitetsstandarden hhv.
op til 14 dage, op til 30 dage og op til 1 måned (komplekse sager op til 3
måneder).

Social og Sundhed bemærker, at
der i praksis ofte sker en hurtigere visitation, hvis det vurderes nødvendigt i
forhold til den pågældende borger. Social og Sundhed vil dog bemærke, at der er
sammenhæng mellem de aktuelle sagsbehandlingstider og bemandingen i
visitationen.

Ældrerådet er meget tilfreds
med, at klippekortmodellen, Akutteam [adresse] og akutstuerne beskrives i
kvalitetsstandarden.

Social og Sundhed foreslår at
imødekomme forslaget i høringssvaret om at bevare formuleringen ”At udskyde den
aldersbetingede svækkelse” i afsnit 3.1.1 vedr. Rehabiliteringsteamet. Social
og Sundhed foreslår desuden at imødekomme Ældrerådets forslag om, at der ikke
skal være en øvre aldersgrænse for Støtteteamets målgruppe, jf. afsnit 3.1.2.
Ovenstående to ændringsforslag er indarbejdet i vedlagte forslag til
kvalitetsstandard.

Handicaprådet har gennemgået
kvalitetsstandarden og taget den til efterretning.

**ØKONOMI**

Kvalitetsstandarden for ældre- og sundhedsområdet er
udarbejdet med baggrund i den nuværende økonomiske ramme.

De foreslåede ændringer i kvalitetsstandarden vurderes ikke
at have økonomiske konsekvenser.

**INDDRAGELSE**

Kvalitetsstandarden for ældre-
og sundhedsområdet er udarbejdet med inddragelse af ledere og medarbejdere fra
ældre- og sundhedsområdet.

**INDSTILLING**

Direktøren for Social og Sundhed indstiller til Byrådet:

1.    At kvalitetsstandarden
for ældre- og sundhedsområdet 2017 godkendes.

**BESLUTNING**

***Social- og Sundhedsudvalget, 6. december 2016:***

Fraværende:Ingen

Indstilles godkendt med den
ændring, at sagsbehandlingstiderne i afsnit 2.2.1. ændres til:

1. Type: Madservice
Sagsbehandling frem til afgørelse: Senest 3 hverdage efter henvendelse
Igangsætning af hjælp: Senest 3 dage efter visitation

2. Type: Hjælpemidler §112-113
Igangsætning af hjælp: Op til 8 hverdage

3. Type: Pleje- og ældreboliger
Sagsbehandling frem til afgørelse: Op til 1 måned

Og at der i afsnit 3.10 –
Omsorgstandpleje – indsættes: at, der tilbydes tandpleje 1 til 2 gange årligt.

***Borgmestersekretariatet, 9.
december 2016:***

Det bemærkes, at bilaget ”Udkast
– Kvalitetsstandard for ældre- og sundhedsområdet 2017” er opdateret med
ændringerne foreslået af Social- og Sundhedsudvalget 6. december 2016.
Ændringerne er markeret med blå skrift.

***Økonomiudvalget, 13. december 2016:***

Fraværende:Øystein Jacobsen

Indstilles godkendt.

**Bilag**

|  |  |
| --- | --- |
| Høringssvar fra Handicaprådet vedr. kvalitetsstand 2017 | 710-2016-386027 |
| Høringssvar fra Ældrerådet vedr. kvalitetsstandard 2017 | 710-2016-386025 |
| Udkast - Kvalitetsstandard for ældre- og sundhedsområdet 2017 | 710-2016-402007 |